Stereotyper

Stereotyper er fælles social repræsentationer. 
Stereotyper er kategorier men er sædvanligvis stivnede og simplificede repræsentationer og ofte overdrevne og negative.
Stereotyper har tidligere været brugt synonymt med begrebet fordomme, men nu betragtes en fordom indenfor psykologien for en holdning.

Stereotyper kan være nationalitets-, alders-, handicap-, seksuelt-, job-, køns-, skønheds- og etnisk relateret.
Flere undersøgelser af stereotypeforestillingerne blandt studerende på Princeton University viser, at for eksempel amerikanere anses for materialistiske, italienere for følelsesladede, sorte for musikalske, tyskere og japanere for arbejdsomme, englændere for konservative, jøder for ambitiøse, irere for hidsige og kinesere for loyale mod familien. En anden undersøgelse viste, at tyskere opfattede sig selv som hårdtarbejdende. Franskmænd opfattede tyskere som dominerende og hårdtarbejdende.

I kunst 

Begrebet stereotyp er ofte brugt i en ringeagtende betydning om en endimensional personopfattelse eller en endimensional personskildring i en roman, en film, en revy eller lignende. Den stereotype personskildring eller personopfattelse er baseret på en serie folkelige vaneforestillinger, der kan have karakter af generaliserende fordomme, men den kan også være helt fiktiv og opfundet i komisk eller kunstnerisk øjemed. Stereotyp personskildring har fra gammel tid været en fast ingrediens i folkelige teaterforestillinger, og den særlige danske folkekomedie-filmtype for hele familien var i udpræget grad baseret på stereotyp personskildring og genkendelsens glæde i samme forbindelse. En hel del flade vitser og karikeret filmhumor er baseret på sådanne stereotype klichéer. Humoren i den satiriske engelske tv-serie 'Allo 'Allo!, hvis handling udspiller sig i en lille fransk by under 2. Verdenskrig med kroværten René som den centrale figur), var baseret på at gøre tykt grin med stereotype klichéer (I shall tell this only wance). 

Her er nogle eksempler på typiske sådanne klichéer i tilfældig orden:

 den fulde grønlænder
 den gerrige skotte 
 den dumme blondine
 den smarte sælger
 den snedige ældre frøken (Miss Marple)
 den snu bonde (jf. udtrykket bondesnu)
 den distræte professor (professor Tournesol fra Tintins oplevelser)
 den labre barmfagre dulle
 den pengegriske jøde (Købmanden fra Venedig)<ref>William Shakespeare</ref> den flegmatiske englænder (kendes på det nasale sprog)
 den livsglade og umiddelbare italiener
 den musikalske sorte
 det rørende ufordærvede barn
 den storrygende og fordrukne privatdetektiv (Raymond Chandler, Film noir) 
 den joviale sjællænder (kendes på accenten)
 den stoute jyde (Jyden, han er stærk å sej) 
 den forgældede greve og levemand 
 den forkælede tøs
 den bryske officer (Oberst Hackel)
 den sippede tante
 den åndshovmodige men ludfattige student
 den dumme molbo
 den nervøse jødiske hypokonder (Woody Allen)
 den servile tjener
 den uskyldige og jævne dansker
 den snyltende fremmede
 den seriøse svensker
 den hidsige tysker
 den strikse tysker
 den tapre og standhaftige soldat
 den traurige finne
 den fattige digter (hovedpersonen i Knut Hamsuns roman Sult)
 den heltemodige kassedame
 den pralende nordmand (Kom til Norge min far!) 
 den iskolde unge blonde ss-mand 
 den naive århusianer (kendes på dialekten!)
 den djærve kjøvenhavnske arbejderklassemand (Flyttemand Olsen fra tv-serien Huset på Christianshavn)
 den snobbede overklassefrue (Fru bankdirektør Varnæs) 
 den fiffige tjener (Henrik)
 den praktiske tjenestepige (Pernille, Agnes)
 den moraliserende olding (Jeronimus'')
 den erotisk henrivende og forførende franskmand
 den tvære svigermor
 den dovne mexicaner
den ædle vilde

Se også 
 Arketype
 Du har to køer

Henvisninger 

Sprog
Underholdning
Litteratur